**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Коми Республика мутасын челядя семьяяслы**

**социальнӧя отсалан содтӧд мераяс йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося сора тӧлысь 25 лунӧ

**1 статья.** Пыртны «Коми Республика мутасын челядя семьяяслы социальнӧя отсалан содтӧд мераяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2011, 14 №, 353 ст.; 36 №, 908 ст.; 47 №, 1335 ст.; 2012, 7 №, 171 ст.; 2013, 32 №, 578 ст.; 2014, 9 №, 119 ст.; 14 №, 243 ст.; 33 №, 672 ст.; 2015, 8 №, 92 ст.; 2016, 17 №, 221 ст.; 18 №, 260 ст.; 2017, 9 №, 148 ст.; 27 №, 487 ст.; 2018, 17 №, 305 ст.; 2019, 15 №, 206 ст.; 2020, 10 №, 143 ст.; 2021, 22 №, 409 ст.; 2022, 13 №, 193 ст.; 15 №, 250 ст.; 2023, 6 №, 98 ст.; 13 №, 261 ст.; 2024, 1 №, 6 ст.; 10 ст.) татшӧм вежсьӧмъяс:

1. 1 статьяса 1 пунктын «сетӧны позянлун бурмӧдны олан условиеяс,» кывъяс бӧрын содтыны «ньӧбны ас оланін стрӧитӧм вылӧ му участок,» кывъяс.

2. 5 статьяса 3 юкӧнӧ содтыны татшӧм сюрӧса 11 пункт:

«11) ас оланін стрӧитӧм вылӧ му участок ньӧбӧм;».

3. Содтыны татшӧм сюрӧса 61 статья:

**«61 статья.  Дінмуса семейнӧй капитал сьӧмсӧ**

**ас оланін стрӧитӧм вылӧ му участок**

**ньӧбӧм вылӧ веськӧдӧм**

1. Вӧдитчӧм йылысь заявление серти дінмуса семейнӧй капиталысь сьӧмсӧ (сьӧм юкӧнсӧ) видзӧны ас оланін стрӧитӧм вылӧ му участок ньӧбӧм вылӧ, кутшӧмӧс граждана збыльмӧдӧны оланпаслы лӧсялысь быдсикас сделка вӧчӧмӧн, индӧм сьӧмсӧ организацияӧ, коді босьтӧ ас оланін стрӧитӧм вылӧ ньӧбан му участоксӧ, либӧ торъя мортлы, коді босьтӧ ас оланін стрӧитӧм вылӧ ньӧбан му участоксӧ, либӧ организацияӧ, сы лыдын кредитнӧй, коді кредитнӧй сёрнитчӧм (заём сёрнитчӧм) серти сетӧма индӧм медшӧр могъяс вылӧ сьӧмсӧ, кивывса сьӧмтӧг вуджӧдӧмӧн.

2. Дінмуса семейнӧй капиталысь сьӧмсӧ (сьӧм юкӧнсӧ) позьӧ видзны торъя оланін стрӧитӧм вылӧ му участок ньӧбӧмкӧд йитчӧм кӧсйысьӧмъяс олӧмӧ пӧртӧм вылӧ, кутшӧмъяс артмисны социальнӧя отсалан содтӧд мераяс вылӧ инӧд босьтан кадпасӧдз.

3. Колӧ, медым дінмуса семейнӧй капитал сьӧмӧн (сьӧм юкӧнӧн) вӧдитчӧмӧн ньӧбӧм ас оланін стрӧитӧм вылӧ му участокыс меститчис Коми Республика мутасын.

4. Дінму реестрӧ пыртӧм мортлы, сылӧн верӧслы (гӧтырлы) быть колӧ оформитны ас оланін стрӧитӧм вылӧ му участоксӧ, кутшӧмӧс ньӧбӧма дінмуса семейнӧй капитал сьӧмӧн (сьӧм юкӧнӧн) вӧдитчӧмӧн, татшӧм мортлӧн, сылӧн верӧслӧн (гӧтырлӧн), челядьлӧн (сы лыдын медводдза, мӧд, коймӧд кагалӧн да сы бӧрын чужӧм челядьлӧн) ӧтувъя эмбурӧ артмӧдчӧм серти пайяслысь мындасӧ урчитӧмӧн.

5. Дінмуса семейнӧй капиталысь сьӧмсӧ (сьӧм пайсӧ) вермӧны видзны медшӧр уджйӧз вештӧм да ас оланін стрӧитӧм вылӧ му участок ньӧбӧм вылӧ кредитъяс либӧ заёмъяс серти прӧчентъяс мынтӧм вылӧ, ипотека кредитъяс пыртӧмӧн, кутшӧмъясӧс гражданалы сетӧма кредитнӧй сёрнитчӧм (заём сёрнитчӧм) серти, кутшӧмӧс кырымалӧма организациякӧд, сы лыдын кредитнӧй организациякӧд, социальнӧя отсалан содтӧд мераяс вылӧ инӧд артман лунсянь кольӧм кадколаст вылӧ видзӧдтӧг.

6. Дінмуса семейнӧй капиталысь сьӧмсӧ (сьӧм пайсӧ) видзӧны ас оланін стрӧитӧм вылӧ му участок ньӧбӧм вылӧ заёмъяс серти медшӧр уджйӧз вештӧм да прӧчентъяс мынтӧм вылӧ, кутшӧмъясӧс гражданалы сетӧма ас оланін стрӧитӧм вылӧ му участок ньӧбӧм вылӧ заём сёрнитчӧм серти, кутшӧмӧс кырымалӧма организацияяс пиысь ӧтикӧд, коді лоӧ:

1) кредитнӧй организацияӧн «Банкъяс да банковскӧй удж йылысь» Федеральнӧй оланпас серти;

2) микрофинансӧвӧй организацияӧн «Микрофинансӧвӧй удж да микрофинансӧвӧй организацияяс йылысь» 2010 во сора тӧлысь 2 лунся 151-ФЗ №-а Федеральнӧй оланпас серти;

3) кредитнӧй потребительскӧй кооперативӧн «Кредитнӧй кооперация йылысь» 2009 во сора тӧлысь 18 лунся 190-ФЗ №-а Федеральнӧй оланпас серти;

4) мукӧд организацияӧн, кӧні сетӧны заём сёрнитчӧм серти заём, мый серти кӧсйысьӧмъяссӧ могмӧдӧма ипотекаӧн.

7. Дінмуса семейнӧй капиталысь сьӧмсӧ (сьӧм юкӧнсӧ) видзӧны ас оланін стрӧитӧм вылӧ му участок ньӧбӧм вылӧ заёмъяс серти медшӧр уджйӧз вештӧм да прӧчентъяс мынтӧм вылӧ сэк, кор дінму реестрӧ пыртӧм морт либӧ сылӧн верӧс (гӧтыр) сетӧма документ, мый эскӧдӧ сыӧн заём босьтӧмсӧ кивывса сьӧмтӧг тшӧт вылӧ вуджӧдӧмӧн, кутшӧмӧс восьтӧма дінму реестрӧ пыртӧм морт либӧ сылӧн верӧс (гӧтыр) кредитнӧй организацияын.

8.  Ас оланін стрӧитӧм вылӧ му участок ньӧбӧм вылӧ дінмуса семейнӧй капиталысь сьӧм (сьӧм пай) сетан правилӧясыс урчитсьӧны Коми Республикаса Веськӧдлан котырӧн.».

**2 статья.** Тайӧ Оланпасыс вынсялӧ 2025 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося сора тӧлысь 29 лун

52-РЗ №